**Zmluva o poskytovaní služieb**

**č. MAGTS20000XX**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov, postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov a v súlade s platným právnym poriadkom Slovenskej republiky (ďalej len „**Zmluva**")

**Objednávateľ:**

**Hlavné mesto Slovenskej republiky Bratislava**,

sídlo: Primaciálne nám. 1, 814 99 Bratislava,

štatutárny zástupca: Ing. arch. Matúš Vallo, primátor,

IČO: 00 603 481,

DIČ: 2020372596,

bankové spojenie: Československá obchodná banka, a.s.,

číslo účtu: SK37 7500 0000 0000 2582 9413

(ďalej len „**Objednávateľ**“)

a

**Zhotoviteľ:**

**xxx**,

sídlo: xxx,

zastúpený: xxx,

zapísaný: xxx,

bankové spojenie: xxx,

číslo účtu: xxx,

IČO: xxx,

DIČ: xxx,

IČ DPH: xxx

(ďalej len „**Zhotoviteľ**“)

za nasledovných, zmluvnými stranami dohodnutých podmienok:

**Článok I**

**Predmet zmluvy**

1. Predmetom Zmluvy je vykonávanie profylaktických prehliadok, záručných a pozáručných opráv klimatizačných a vzduchotechnických zariadení spolu s ich regulačnými elementmi v budovách patriacich Objednávateľovi s nasledovnou špecifikáciou:
2. Profylaktické prehliadky budú vykonané 2x ročne počas roka (jarná a jesenná prehliadka), prvá prehliadka sa uskutoční na jeseň 2020, najneskôr však do 31.10.2020. Profylaktická prehliadka klimatizačných jednotiek zahŕňa:
* Čistenie a dezinfekcia výparníka vnútornej jednotky;
* Čistenie a dezinfekcia filtrov;
* Kontrola elektroinštalácie vnútornej jednotky;
* Čistenie a dezinfekcia kondenzátora vonkajšej jednotky;
* Kontrola elektroinštalácie vonkajšej jednotky;
* Meranie odberných prúdov kompresora;
* Kontrola tlakov chladiaceho okruhu;
* Meranie odporov snímačov chladiaceho zariadenia;
* Funkčnosť zariadenia a 4-cestného ventilu (kúrenie, chladenie);
* Dotiahnutie elektrických svoriek (prechodový odpor);
* Vyhotovenie protokolov o stave zariadení s nameranými hodnotami v súlade s ustanoveniami zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov;
1. Pozáručné opravy klimatizačných a VZT zariadení v objektoch Objednávateľa sa budú vykonávať na základe cenovej ponuky a čiastkovej Objednávky v zmysle Článku V Zmluvy; a
2. Záručné opravy sa budú vykonávať na zariadeniach, ktoré Zhotoviteľ inštaluje počas platnosti zmluvy v zmysle Článku V Zmluvy.
3. Objednávateľ si vyhradzuje právo zvýšiť, alebo znížiť počty klimatizačných zariadení počas trvania zmluvného vzťahu.
4. Zoznam zariadení a technická špecifikácia predmetu zákazky je v Prílohe č. 2.

**Článok II**

**Miesto plnenia**

1. Miestom plnenia sú objekty vo vlastníctve Objednávateľa: Primaciálny palác-Primaciálne nám. č. 2, Laurinská ul. 7, Laurinská ul. 5, Nová radnica-Primaciálne nám. č. 1, Záporožská 7, Blagoevova 9, Biela ul. 6 a Uršulínska ul. 6.
2. Dodávateľ vykoná servis/opravy/údržbu (ďalej len "servis") klimatizačných zariadení v mieste sídla Objednávateľa na základe ním predloženého a Objednávateľom potvrdeného časového harmonogramu plnenia nasledovným spôsobom:
3. Dodávateľ je povinný predložiť návrhu harmonogramu servisu do 7 dní od účinnosti zmluvy;
4. Objednávateľ je povinný potvrdiť návrhu harmonogramu servisu do 2 dní od doručenia harmonogramu; a
5. Dodávateľ je povinný predložiť podrobný aktualizovaný rozpočet (cenovú kalkuláciu) do 7 dní od účinnosti Zmluvy s uvedeným jednotkovej ceny, vrátane a bez DPH.

**Článok III**

**Doba trvania zmluvy a ukončenie zmluvy**

1. Zmluva sa uzatvára na dobu určitú, v trvaní 36 mesiacov odo dňa nadobudnutia jej účinnosti alebo do doby vyčerpania finančného limitu, uvedeného v čl. VIII bod 1 tejto zmluvy, podľa toho, ktorá skutočnosť nastane skôr.
2. Zmluvné strany sa dohodli, že Zmluva zaniká:
	1. uplynutím doby, na ktorú bola dojednaná;
	2. na základe písomnej dohody zmluvných strán; alebo
	3. jednostranným odstúpením v súlade s touto Zmluvou a/alebo s príslušnými ustanoveniami Obchodného zákonníka.
3. Objednávateľ je oprávnený odstúpiť od Zmluvy v prípade, ak Zhotoviteľ poruší dohodnuté zmluvné povinnosti a v lehote určenej v písomnej výzve nezjedná nápravu. Zhotoviteľ je oprávnený odstúpiť od Zmluvy v prípade, ak Objednávateľ neuhradí Zhotoviteľovi dohodnutú zmluvnú odmenu a v lehote určenej v písomnej výzve nezjedná nápravu. Účinky odstúpenia nastanú dňom, keď prejav vôle jednej zmluvnej strany o odstúpení bude doručený druhej zmluvnej strane.

**Článok IV**

**Čas plnenia pre profylaktické prehliadky**

1. Termín vykonania profylaktických prehliadok je dohodnutý minimálne 2 krát v priebehu kalendárneho roku – v mesiacoch apríl t. j. v termíne od 01.04. do 30.04. príslušného roku a október t. j. v termíne od 01.10. do 31.10. príslušného roku. Prvá profylaktická prehliadka bude vykonaná v mesiaci október 2020. Pre zariadenia, ktorých prevádzka bude vyžadovať viaceré prehliadky, bude ich počet stanovený na základe požiadavky alebo na základe prevádzkového predpisu zariadení.
2. Servisný pracovník Zhotoviteľa nahlási minimálne 5 dní vopred termín realizácie profylaktickej prehliadky a prispôsobí sa prevádzkovým podmienkam Objednávateľa, ktorý nahlásený termín písomne odsúhlasí.
3. Zhotoviteľ nie je v omeškaní s plnením, a nenesie zodpovednosť za prípadné škody, ak Objednávateľ nezaistil prístup Zhotoviteľa na miesto výkonu práce.

**Článok V**

**Čas plnenia pre záručné a pozáručné opravy**

1. Záručné a pozáručné opravy budú rozdelené do dvoch skupín:
2. havarijné poruchy - kde budú spadať poruchy klimatizácií a VZT v technologických miestnostiach, (miestnosti serverovní a pod.) (ďalej len „**havarijné poruchy**“); a
3. bežné poruchy - kde budú spadať poruchy ostatných zariadení, ktorých servis je predmetom tejto zmluvy (ďalej len „**bežné poruchy**“).
4. Pri nahlasovaní poruchy Objednávateľ vždy uvedie či sa jedná o poruchu havarijnú alebo bežnú.
5. Pre havarijné poruchy sa Zhotoviteľ zaväzuje začať činnosti vedúce k oprave klimatizačnej jednotky bezodkladne, najneskôr do 24 hodín od riadneho nahlásenia poruchy pracovníkom Objednávateľa. Jedná sa o činnosti nutné na zabezpečenie reálneho zásahu na mieste vzniku nahlásenej poruchy, ako spätné telefonické overenie u pracovníka v mieste nahlásenej poruchy so zisťovaním podrobnejších informácií o prejavoch poruchy, prípadne odstránenie poruchy pracovníkom Objednávateľa na základe technických rád od pracovníka Zhotoviteľa, príprava servisných pracovníkov (ukončenie vykonávaných prác spojené so zabezpečením pracoviska) a preprava servisných pracovníkov na miesto opravy.
6. Pre bežné poruchy sa Zhotoviteľ zaväzuje začať činnosti vedúce k oprave klimatizačnej jednotky najneskôr do 48 hodín od riadneho nahlásenia poruchy pracovníkom Objednávateľa. Jedná sa o činnosti nutné na zabezpečenie reálneho zásahu na mieste vzniku nahlásenej poruchy, ako spätné telefonické overenie u pracovníka v mieste nahlásenej poruchy so zisťovaním podrobnejších informácií o prejavoch poruchy, prípadne odstránenie poruchy pracovníkom Objednávateľa na základe technických rád od pracovníka Zhotoviteľa, príprava servisných pracovníkov (ukončenie vykonávaných prác spojené so zabezpečením pracoviska) a preprava servisných pracovníkov na miesto opravy. V prípade, že termín nástupu pripadne na deň pracovného pokoja alebo pracovného voľna, Zhotoviteľ nastúpi v najbližší pracovný deň.
7. Zhotoviteľ nie je v omeškaní s plnením a nenesie zodpovednosť za prípadné škody v prípade, ak Objednávateľ nezaistil prístup Zhotoviteľa na miesto výkonu práce.
8. Servisné a opravné práce a pozáručné opravy mimo rozsahu jarnej a jesennej profylaktickej prehliadky budú vykonávané na základe cenovej ponuky a samostatnej objednávky.

**Článok VI**

**Podmienky vykonávania profylaktických prehliadok**

1. Základným dokladom o činnosti Zhotoviteľa je montážny denník. Montážny denník vyplní pracovník Zhotoviteľa pre Objednávateľa ihneď po uskutočnení výkonu. Zodpovedný pracovník Objednávateľa ho následne potvrdí podpisom. Originál montážneho denníka obdrží Zhotoviteľ a kópiu obdrží Objednávateľ.
2. Zhotoviteľ pri prácach postupuje tak, aby svojou činnosťou nepoškodil majetok Objednávateľa, alebo neovplyvnil jeho prevádzku. Ak charakter vykonávaných prác je takej povahy, že majetok môže byt’ poškodený alebo prevádzka ovplyvnená, Zhotoviteľ na toto vopred upozorní Objednávateľa a práce ďalej vykonáva výlučne so súhlasom Objednávateľa.

**Článok VII**

**Podmienky vykonávania opráv**

1. Nahlasovanie poruchy:
2. každá porucha musí byt nahlásená telefonicky na číslo: xxxxxxxxxxxxxxx alebo e-mailom na adresu: xxxxx@yyyyyy.sk. Ohlásenie poruchy musí obsahovať minimálne laický popis poruchy, typ zariadenia a umiestnenie konkrétneho zariadenia.
3. osoby oprávnené za Objednávateľa nahlasovať poruchy a požiadavky na vykonanie servisných prác sú:
* Ing. Jozef Demovič, kontakt: 0902 985 841, mail: *jozef.demovic@bratislava.sk*;
* Ing. Radoslav Konečný, 0902 985 843, mail: *radoslav.konecny@bratislava.sk*.
1. osoby oprávnené za Objednávateľa preberať periodické a neperiodické servisné práce a podpisovať protokol o ich vykonaní sú:
* Ing. Jozef Demovič, kontakt: 0902 985 841, mail: jozef.demovic@bratislava.sk;
* Ing. Radoslav Konečný, 0902 985 843, mail: *radoslav.konecny@bratislava.sk*.
1. Osoby oprávnené za Zhotoviteľa sú:
* xxx, xxx, xxx;
* xxx, xxx, xxx.
1. Štandardná doba pre poskytovanie služieb je od 7:30 hod. do 16:00 hod. počas pracovných dní.
2. Zodpovedný pracovník Zhotoviteľa telefonicky overí u zodpovedného pracovníka Objednávateľa skutočnosť nahlásenej poruchy so zisťovaním podrobnejších informácií o prejavoch poruchy. Zhotoviteľ je povinný informovať Objednávateľa o nevyhnutnosti vykonania úkonov, aby vzniknutou poruchou nedošlo k ďalšiemu poškodeniu zariadenia alebo majetku, prípadne zabezpečí odstránenie poruchy pracovníkom Objednávateľa na základe technických rád. Zhotoviteľ rovnako zabezpečí výjazd servisných pracovníkov na miesto inštalácie zariadenia a prípadné podporné prostriedky potrebné pre prístup k zariadeniam Objednávateľa (montážna plošina, lešenie a pod.).
3. Po príchode k poruche vykonajú servisní pracovnici Zhotoviteľa základnú diagnostiku zariadenia a stanovia technologický postup opravy. V prípade že bude možné klimatizačné zariadenie opraviť na mieste a okamžite s použitím drobného servisného materiálu, vykonajú takúto opravu poverené osoby Objednávateľa. V opačnom prípade dohodnú so zodpovedným pracovníkom Objednávateľa ďalší postup opravy, stanovia približnú cenu opravy, prípadne dohodnú termín zaslania ponuky na vykonanie dohodnutého spôsobu opravy. Po schválení ďalšieho postupu, termínu a ceny opravy servisní pracovníci opravu Zhotoviteľa vykonajú.
4. V prípade neoprávneného nahlásenia poruchy (neznalosť obsluhy daného zariadenia, porucha iného zariadenia, na ktoré Zhotoviteľ nezabezpečuje servisné činnosti) Objednávateľ uhradí Zhotoviteľovi na základe zápisu v montážnom denníku všetky náklady reálneho nástupu na mieste nahlásenej poruchy.

**Článok VIII**

**Cena a platobné podmienky**

1. Celková cena predmetu zákazky za všetky čiastkové plnenia Zhotoviteľa podľa tejto Zmluvy nemôže počas účinnosti Zmluvy presiahnuť hodnotu finančného limitu 65 284,31 EUR bez DPH (slovom: šesťdesiatpäťtisícdvestoosemdesiatštyri EUR, tridsaťjeden centov), pričom pod pojmom „Celková cena predmetu zákazky“ sa rozumie sumár všetkých peňažných plnení, ktoré budú uhradené Objednávateľom zhotoviteľovi na základe objednávok, vyhotovených v súlade s touto Zmluvou.
2. Cenu za vykonané profylaktické prehliadky a servis Objednávateľ uhradí Zhotoviteľovi na základe faktúry vyhotovenej v súlade s platnými fakturačnými predpismi na základe schválených montážnych denníkov alebo súpisov vykonaných prác. Prílohou faktúry budú kópie týchto montážnych denníkov alebo súpisov vykonaných prác.
3. Pre prípad odstránenia poruchy, jednotková cena servisnej práce bez DPH na jedného pracovníka za hodinu (eur/h) je ...............EUR/h/ pracovník ako cena zmluvná.
4. Takto vyhotovená faktúra je splatná do 30 dní od jej doručenia Objednávateľovi.
5. Ceny za profylaktické prehliadky sú uvedené v prílohe č. 1, ktorá tvorí neoddeliteľnú prílohu tejto Zmluvy. V cenách sú zahrnuté náklady na základný čistiaci materiál (nie ceny za spotrebný materiál ako sú pracovné náplne, filtre VZT jednotiek, ložiská, remene a pod.) a dopravné náklady.
6. Cena za opravy bude fakturovaná na základe Objednávateľom schválenej ponuky. Ponuka Zhotoviteľa v písomnej podobe (napr. listinne, e-mailom) bude obsahovať stručný popis vád, potrebných opráv, náhradných dielov a odhadovanú cenu opráv. Cena opravy ako aj poskytnutých náhradných dielov musí zodpovedať aktuálnej cene na trhu v čase vykonania opravy a musí byť prekonzultovaná a odsúhlasená s kontaktnou osobou Objednávateľa.
7. Počas záručnej doby zariadení nainštalovaných zhotoviteľom, náklady na opravu klimatizačnej jednotky (vrátane náhradných dielov, spotrebného materiálu, dopravy a pod.) hradí Zhotoviteľ.

**Článok IX**

**Spolupôsobenie a vyhlásenie Objednávateľa**

1. Objednávateľ sa zaväzuje, že poskytne Zhotoviteľovi dojednané objektívne nevyhnutné spolupôsobenie. Ukončené profylaktické prehliadky a opravy pri nevykazovaní závad na základe výzvy prevezme.
2. Objednávateľ sa zaväzuje bez zbytočného odkladu a bezplatne zabezpečiť plnenia, ktoré nie sú predmetom tejto Zmluvy, ale sú potrebné pre splnenie záväzkov vyplývajúcich z tejto zmluvy pre zhotoviteľa:
3. Objednávateľ zabezpečí vstup do priestorov výkonu prác a sprístupní miesto výkonu prác;
4. Objednávateľ umožní vjazd a parkovanie servisného vozidla v blízkosti pracoviska po dobu uskutočňovania profylaktiky alebo servisu; a
5. Objednávateľ poskytne možnosť odberu elektrickej energie v potrebnom rozsahu pre profylaktické alebo servisné práce.
6. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „Pracovnoprávne predpisy“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

**Článok X**

**Sankcie za porušenie zmluvy**

1. Objednávateľ je oprávnený požadovať od Zhotoviteľa zaplatenie zmluvnej pokuty:
2. vo výške 100,- EUR za každý deň omeškania nástupu na vykonanie profylaktických prehliadok v zmysle čl. IV ods. 1 a 2 tejto Zmluvy;
3. vo výške 100,- EUR za nedodržanie termínu nástupu na odstránenie havarijného stavu v zmysle čl. V ods. 3 tejto Zmluvy;
4. v prípade, ak sa ktorékoľvek z vyhlásení Zhotoviteľa podľa článku IX. bod 3. Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia predmetu kúpy alebo poskytnutia Servisu prostredníctvom Zhotoviteľom nelegálne zamestnávaných osôb, (i) je Zhotoviteľ povinný zaplatiť Objednávateľovi zmluvnú pokutu vo výške sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy, a to aj od časti tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu zmluvy voči Zhotoviteľovi aj opakovane;
5. v prípade, ak Zhotoviteľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Zhotoviteľovi a to aj z iného existujúceho alebo budúceho zmluvného vzťahu.

**Článok XI**

**Zodpovednosť za vady a záruka**

1. Zhotoviteľ je povinný zabezpečiť odstránenie vád plnenia najneskôr do 24 hodín od nahlásenia vád plnenia Objednávateľom.
2. Zmluvné strany sa dohodli, že záručná doba na práce a použité náhradné diely v rámci servisných zásahov je 24 mesiacov odo dňa uskutočnenia prác a montáže náhradných dielov.

**Článok XII**

**Záverečné ustanovenia**

1. Práva a povinnosti touto Zmluvou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
2. Zmluvu je možné meniť a dopĺňať výlučne písomnými dodatkami po dohode oboch zmluvných strán.
3. Zmluva sa vyhotovuje v piatich (5) vyhotoveniach s platnosťou originálu, pričom Objednávateľ obdrží tri (3) vyhotovenia a Zhotoviteľ dve (2) vyhotovenia.
4. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovej stránke Objednávateľa v zmysle s ust. § 47a zákona č. 10/1964 Zb. Občiansky zákonník v znení neskorších predpisov v spojení s ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
5. Zmluvné strany vyhlasujú, že Zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
6. Neoddeliteľnou súčasťou Zmluvy sú nasledovné prílohy:

Príloha č. 1 - Cenová ponuka úspešného uchádzača,

Príloha č. 2 – Technická špecifikácia predmetu zmluvy,

Príloha č. 3 – Technické parametre BAT KLIMA

V Bratislave, dňa ........................ V ........................, dňa ....................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hlavné mesto SR Bratislava

Ing. arch. Matúš Vallo, primátor

PRÍLOHA č. 1 - Cenová ponuka

PRÍLOHA č. 2

Kompletný zoznam zariadení a Technická špecifikácia predmetu zákazky:

1. Technická špecifikácia predmetu zákazky: **Primaciálny palác - Primaciálne nám. 2**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Chladivo** | **Množstvo chladiva** |  | **Počet zariadení** |
|  | Mitsubishi Vnútorná PEFY P40VMH E | ks |  |  | 4 |
|  | Mitsubishi Vnútorná PEFY P50VMH E | ks |  |  | 1 |
|  | Mitsubishi Vnútorná PEFY P63VLEM E | ks |  |  | 3 |
|  | Mitsubishi Vnútorná PEFY P71VMH E | ks |  |  | 4 |
|  | Mitsubishi Vnútorná PEFY P80VMH E | ks |  |  | 3 |
|  | Mitsubishi Vnútorná PFFY-P32VLRMM-E | ks |  |  | 4 |
|  | Mitsubishi Vnútorná PFFY-P40VLRMM-E | ks |  |  | 4 |
|  | Mitsubishi Vonkajšia PUH P200 MYA A | R 407C | 9 kg | 1 x ročne | 1 |
|  | Mitsubishi Vonkajšia PUHY P300 YGM A | R 410A | 19,5 kg | 1 x ročne | 2 |
|  | Mitsubishi Vonkajšia PUMY-PI40YHMB | R 410A | 8,5 kg | 1 x ročne | 2 |
|  | Vzduchotechnika BAT KLIMA, (Ležatá zostavná vzduchotechnická jednotka jednoducháZJ 07.11 - 3,2, 0 TPB 12 5231 -P) | komplet |  |  | 1 |
|  | **Technické vlastnosti** | **Hodnota / charakteristika** |
|  | Podľa bodov 1.-11. | Profylaktické prehliadky + Pozáručné opravy  |
|  | Podľa bodu 11 | Technické údaje sú v Prílohe č. 3 |

1. Technická špecifikácia predmetu zákazky: **Bratislava, Laurinská 7**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Chladivo** | **Množstvo chladiva** |  | **Počet zariadení** |
|  | Samsung AM120JXVHGH/EU vonkajšia | R410 | **6,5 + 8,2 kg** | **1 x ročne** | 1 |
|  | Samsung AM036JNVDKH/EU vnútorná | ks |  |  | 8 |
|  | Samsung AMO56INVDKH/EU vnútorná | ks |  |  | 2 |
|  | **Technické vlastnosti** | **Hodnota / charakteristika** |
|  | Podľa bodov 1.-3. | Profylaktické prehliadky + Pozáručné opravy |

1. Technická špecifikácia predmetu zákazky**: Bratislava, Laurinská 5**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Chladivo** | **Množstvo chladiva** |  | **Počet zariadení** |
|  | DAIKIN 5MXS-E vonkajšia | R410A | **2,99 kg** |  | 2 |
|  | DAIKIN FTKS35D3VMW vnútorná | ks |  |  | 6 |
|  | DAIKIN FTKS25D3VMW vnútorná | ks |  |  | 3 |
|  | **Technické vlastnosti** | **Hodnota / charakteristika** |
|  | Podľa bodov 1.-3. | Profylaktické prehliadky + Pozáručné opravy  |

1. Technická špecifikácia predmetu zákazky: **Bratislava, Primaciálne nám. 1, Nová Radnica**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Chladivo** | **Množstvo chladiva** |  | **Počet zariadení** |
|  | SINCLAIR ASH24AIMPT Split 1+1 | R410A | 2kg | Neodlieha kontrole chladiva | 1 |
|  | SINCLAIR ASH-13AIM PT Split 1+1 | R410A | 1,3kg | Neodlieha kontrole chladiva | 1 |
|  | TEKNOPOINT SP-12H Split 1+1 | R407C  | 0,73 kg | 1 x ročne | 3 |
|  | TEKNOPOINT SKIV 12 Split 1+1 | R410A | 0,95 kg | 1 x ročne | 2 |
|  | SINCLAIR ASH 09CS Split 1+1 | R407 | 0,98kg | Neodlieha kontrole chladiva | 24 |
|  | SINCLAIR ASD-24C Split 1+1 | R407C | 2,8 kg | Neodlieha kontrole chladiva | 2 |
|  | SINCLAIR ASF-24C Split 1+1 | R407C | 2,8 kg | Neodlieha kontrole chladiva | 1 |
|  | SINCLAIR ASH-18CK Split 1+1 | R407C | 1,3kg | Neodlieha kontrole chladiva | 2 |
|  | HAIER AC28NACBEA Split 1+1 | R407C | 2,55 kg |  | 2 |
|  | SINCLAIR ASH-09X2CI MultiSplit 2+1 | R407C | 1,85kg | Neodlieha kontrole chladiva | 2 |
|  | Samsung AM120JXVHGH/EU vonkajšia | R410 | 6,5 + 11 kg | 1 x ročne | 1 |
|  | Samsung AM022JNVDKH/EU vnútorná | ks |  |  | 15 |
|  | Samsung AM015JNVDKH/EU vnútorná | ks |  |  | 1 |
|  | Samsung AM028JNVDKH/EU vnútorná | ks |  |  | 1 |
|  | Samsung AM045JNVDKH/EU vnútorná | ks |  |  | 1 |
|  | SAMSUNG AR12KSWSBWKNET vnútorná | ks |  |  | 2 |
|  | SAMSUNG AJ050MCJ2EH/EU vonkajšia | R410 | 1,6 kg |  | 1 |
|  | SAMSUNG AR12KSPDBWKNEU vnútorná | ks |  |  | 2 |
|  | SAMSUNG AR12KSPDBWKXEU vonkajšia | ks | 2x 1,1 kg |  | 2 |
|  | DAIKIN RZASG140MY1 vonkajšia | R410 | 2,9kg | 1 x ročne | 1 |
|  | DAIKIN FBA140A vnútorná kanálová jednotka | ks |  |  | 1 |
|  | **Technické vlastnosti** | **Hodnota / charakteristika** |
|  | Podľa bodov 1.-21. | Profylaktické prehliadky + Pozáručné opravy  |

1. Technická špecifikácia predmetu zákazky: **Bratislava, Záporožská 7**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Chladivo** | **Množstvo chladiva** |  | **Počet zariadení** |
|  | Vonkajšia SINCLAIR FCE28AI | R410A | 3,3kg |  | 1 |
|  | Vnútorná SINCLAIR PC H09AI |  |  |  | 1 |
|  | Vnútorná SINCLAIR PC H07AI |  |  |  | 2 |
|  | Vnútorná SINCLAIR PC H12AI |  |  |  | 1 |
|  | **Technické vlastnosti** | **Hodnota / charakteristika** |
|  | Podľa bodov 1.-4. | Profylaktické prehliadky + Pozáručné opravy  |

1. Technická špecifikácia predmetu zákazky**: Bratislava, Blagoevova 9**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Chladivo** | **Množstvo chladiva** |  | **Počet zariadení** |
|  | YORK YOKC18F8-DHR Split 1+1 | R410A | 2,05kg |  | 1 |
|  | **Technické vlastnosti** | **Hodnota / charakteristika** |
|  | Podľa bodu 1. | Profylaktické prehliadky + Pozáručné opravy  |

1. Technická špecifikácia predmetu zákazky**: Bratislava, Biela ul. 6**

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Chladivo** | **Množstvo chladiva** |  | **Počet zariadení** |
|  | Samsung DVM S Eco AM080FXMDGH/EU vonkajšia | R410A | 3,6kg + 5 kg | **1 x ročne** | 1 |
|  | Samsung AM015JNVDKH/EU vnútorná |  |  |  | 2 |
|  | Samsung AM022JNVDKH/EU vnútorná |  |  |  | 7 |
|  | Samsung AM036JNVDKH/EU vnútorná |  |  |  | 2 |
|  | **Technické vlastnosti** | **Hodnota / charakteristika** |
|  | Podľa bodov 1.-4. | Profylaktické prehliadky + Pozáručné opravy  |

1. Technická špecifikácia predmetu zákazky: Bratislava, Uršulínska 6

|  |  |  |  |  |  |
| --- | --- | --- | --- | --- | --- |
| **Por.č.** | **Technické vlastnosti** | **Chladivo** | **Množstvo chladiva** |  | **Počet zariadení** |
|  | Vonkajšia Samsung AR12KSWMAVKKN  | R410A | 2,49 kg |  | 2 |
|  | Vnútorná Samsung AM036KNQDEH |  |  |  | 1 |
|  | Vnútorná Samsung AM015KNQDEH |  |  |  | 2 |
|  | Vnútorná Samsung AM028KNQDEH |  |  |  | 2 |
|  | Vnútorná Samsung AM022KNQDEH |  |  |  | 1 |
|  | Vnútorná Samsung AM056KNQDEH |  |  |  | 1 |
|  | Vnútorná Samsung AJ068FCJBEH |  |  |  | 1 |
|  | Vonkajšia AM060FXMDGH | R410A | 3,30 kg |  | 1 |
|  | **Technické vlastnosti** | **Hodnota / charakteristika** |
|  | Podľa bodov 1.-8. | Profylaktické prehliadky + Pozáručné opravy |

Servisné a opravné práce mimo rozsahu jarnej a jesennej profylaktickej prehliadky budú vykonávané na základe cenovej ponuky a samostatnej objednávky.